फिलिप्पो ब्रुनेलेस्की

फिलिपो ब्रुनेलेस्की (१३७७:फिरेंझे, इटली – १५ एप्रिल, १४४६) हे इटालियन प्रबोधनकाळातील एक अग्रगण्य वास्तुविशारद आणि अभियंता होते. त्यांना आधुनिक वास्तुकलेचे जनक मानले जाते. फिरेंझे येथील कॅतेद्राले दि सांता मारिया देल फियोरेचा भव्य घुमट बांधण्यासाठी ते प्रामुख्याने ओळखले जातात. वास्तुकलेशिवाय त्यांनी गणित, शिल्पकला आणि अभियांत्रिकीमध्येही मोलाचे योगदान दिले आहे. त्यांनी गणितातील लिनियर परस्पेक्टिव्ह या संकल्पनेचा शोध लावला, ज्याने चित्रकलेच्या विश्वात क्रांती घडवून आणली 

 सुरुवातीचे जीवन आणि कारकीर्द 
ब्रुनेलेस्की यांचा जन्म इटलीतील फ्लोरेन्स शहरात झाला. त्यांचे सुरुवातीचे शिक्षण सोनार म्हणून झाले होते. १४०१ मध्ये त्यांनी फिरेंझेमधील मठाच्या दरवाजांच्या निर्मितीसाठी आयोजित केलेल्या स्पर्धेत भाग घेतला होता. यानंतर त्यांनी आपले लक्ष वास्तुकलेकडे वळवले आणि प्राचीन रोमन वास्तूंचा अभ्यास करण्यासाठी ते रोममध्ये गेले. तेथे त्यांनी केलेल्या अभ्यासाचा उपयोग पुढे त्यांनी फिरेंझेच्या वास्तू उभारणीत केला 

कॅतेद्राले दि सांता मारिया देल फियोरे या कॅथेड्रलचा घुमट हे ब्रुनेलेस्की यांचे सर्वात महत्त्वाचे कार्य होय. त्याकाळी कोणत्याही आधाराशिवाय इतका मोठा घुमट  बांधणे अशक्य मानले जात होते. ब्रुनेलेस्की यांनी विटांची विशिष्ट रचना आणि दुहेरी आवरणाची पद्धत वापरून हा घुमट यशस्वीपणे पूर्ण केला.।

त्यांनी रचलेल्या केलेल्या काही प्रमुख वास्तू खालीलप्रमाणे आहेत:
 ऑस्पिदाले देय्ली इनोसेंती (मुलांचे रुग्णालय)
 बॅसिलिका देल सान लोरेन्झो
 पाझ्झी चॅपल

 हे सुद्धा पहा 
 लिओनार्दो दा विंची
 प्रबोधनकाळ 
 इटालियन वास्तुकला

 संदर्भ आणि नोंदी 

वर्ग:इटालियन वास्तुविशारद
वर्ग:१५ व्या शतकातील अभियंते
वर्ग:इ.स. १३७७ मधील जन्म
वर्ग:इ.स. १४४६ मधील मृत्यू
वर्ग:पुरुष चरित्रलेख